Oliver Ibæk Lund er nu forsvundet på sjette døgn og dermed fortsætter eftersøgningen af den unge mand, som forsvandt efter en bytur natten til fredag.

Dykkere fra Nordjyllands Beredskab, en helikopter og hundepatrulje fra Nordjyllands politi samt frivillige har de seneste dage været i gang med en stor eftersøgning for at finde 21-årige Oliver Ibæk Lund. Onsdag formiddag har organisationen Missing People mødtes ved Frejas klublokaler på Vestre Fjordvej i det vestlige Aalborg for at fortsætte deres eftersøgning af Oliver Ibæk Lund. Eftersøgningen sker i Vestbyen i Aalborg 45 personer, heriblandt Olivers familie, søger i dag videre i håbet om at finde noget, der kan give et nyt spor eller et gennembrud i sagen. - Vi kan supplere politiet, fordi vi kan samle en masse frivillige øjne, fortæller Vivian Winther Eriksen til TV 2 Nord, der leder Missing Peoples indsats. Sidst set på Toldbod Plads Oliver Ibæk Lund er sidst set klokken 01.00 natten til fredag, på Toldbod Plads. Han er sidst set af sine kammerater, som tog på McDonald's for at hente mad ,mens han ventede på dem udenfor. Men da de kom tilbage var han væk. Ingen nye spor Der er lige nu ingen nye spor af den 21-årige Oliver Ibæk Lund. Nordjyllands Politi arbejder ud fra en teori om, at Oliver Ibæk Lund er faldet i vandet og er druknet. Men det er dog ikke sikkert, da det eneste spor politiet har lige nu er, at han sidst blev set på Toldbod Plads og at hans efterfølgende færden er fastlagt til området ved Vestre Havnepromenade. Mor kommer med appel Olivers mor er også mødt op på pladsen, hvor de frivillige og organisationen Missing People har startet deres eftersøgning af Oliver Ibælk Lund. Hun håber på, at alle som har et overvågningskamera i nærheden af, hvor Oliver sidst blev set skal tjekke det. - Hvis nogle har kameraovervågning på eksempelvis deres virksomhed eller butik, så håber jeg, de vil tjekke, om de kan se Oliver, siger hun.